ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0343/98 υποβολή: Amedeo Amadeo (NI) προς την Επιτροπή (17 Φεβρουαρίου 1998)

Θέμα: Κρίση της αγοράς ελαιολάδου

Η κρίση της αγοράς ελαιολάδου στην Ιταλία με μία τελική ζήτηση συσκευασμένου ελαιολάδου μειωμένη κατά το τελευταίο έτος κατά 7,2%, προκάλεσε απολύσεις στην ASSITOL OLIVA και την FEDEROLIO. Η τάση αυτή δεν φαίνεται να σταματά και προκαλεί επομένως όλο και μεγαλύτερες ανησυχίες. Υπό το πρίσμα των ανωτέρω ερωτάται η Επιτροπή:

1. Δεν είναι άκαιρα τα μέτρα αυτά λαμβάνοντας υπόψη το γεγονός ότι η νέα κοινή οργάνωση αγοράς ελαιολάδου δεν έχει ακόμη καταρτισθεί σε κοινοτικό πλαίσιο και ως εκ τούτου δεν είναι σκόπιμο να πραγματοποιηθούν απολύσεις προτού καθορισθούν οι νέοι κανόνες;

2. Δεν θεωρεί σκόπιμο, σε μια κατάσταση έκτακτης ανάγκης, να υψώσει το επίπεδο της Μέγιστης Εγγυημένης Ποσότητας (ΜΕΠ) και να καθορίσει εθνικά ανώτατα όρια παραγωγής;

3. Δεν θα έπρεπε να προβλέψει μία πραγματική σήμανση ώστε να διασωθεί η ποιότητα του αγνού παρθένου ελαιολάδου προσδιορίζοντας έτσι τη βεβαιότητα ως προς την ποιότητα που ίσως είναι σημαντικότερη από άλλες πρωτοβουλίες προκειμένου να διασφαλισθεί η ανταγωνιστικότητα του ελαιολάδου μας ονομασίας προέλευσης στις Ευρωπαϊκές και Παγκόσμιες Αγορές;

Απάντηση του κ. Fischler εξ ονόματος της Επιτροπής (11 Μαρτίου 1998)

Η Επιτροπή έχει υπόψη της τη μείωση των ποσοτήτων ελαιολάδου που συσκευάζονται στην Ιταλία και λαμβάνουν την ενίσχυση στην κατανάλωση, η οποία μείωση οφείλεται κυρίως στο σημερινό ποσό της εν λόγω ενίσχυσης που είναι σχετικά χαμηλό (12 Ecu ανά 100 χιλιόγραμμα).

Η κατάσταση αυτή αποτελεί αντικείμενο αναλύσεων στο πλαίσιο των συζητήσεων που θα οδηγήσουν στην έκδοση πρότασης για μεταρρύθμιση της σημερινής κοινής οργάνωσης της αγοράς ελαιολάδου. Στο πλαίσιο αυτό, η Επιτροπή μελετά τη δυνατότητα να καταργηθεί το καθεστώς της ενίσχυσης στην κατανάλωση, ενδεχόμενο που φαίνεται εξάλλου να γίνεται αποδεκτό από το Κοινοβούλιο.

Επομένως, είναι φυσικό που οι δύο κύριες ενώσεις συσκευαστών της Ιταλίας στους οποίους αναφέρεται το αξιότιμο μέλος του Ευρωπαϊκού Κοινοβουλίου, προσάρμοσαν την υποδομή τους στη σημερινή κατάσταση, μειώνοντας ιδιαίτερα το προσωπικό που προορίζεται για την υποβολή και τον έλεγχο των αιτήσεων για χορήγηση ενισχύσεων στην κατανάλωση των μελών τους.

Στο πλαίσιο των εργασιών προετοιμασίας της μεταρρύθμισης της κοινής οργάνωσης της αγοράς ελαιολάδου, η Επιτροπή μελετά με ιδιαίτερη προσοχή, τις προτάσεις του αξιότιμου μέλους του Ευρωπαϊκού Κοινοβουλίου, ως δυνατότητα να αυξηθεί η μέγιστη εγγυημένη ποσότητα και να καθοριστούν οι μέγιστες ποσότητες ανά κράτος μέλος παραγωγής, και επίσης να προβλεφθούν νέοι κανόνες εμπορίας για την αποτελεσματικότερη προστασία του αγνού παρθένου ελαιολάδου.
ΓΡΑΠΤΗ ΕΡΩΤΗΣΗ E-0018/98 υποβολή: Klaus Lukas (NI) προς την Επιτροπή (29 Iανουαρίου 1998)

Θέμα: Κόστος της εκπροσώπησης της Επιτροπής στη Βιέννη

Η απάντηση της Επιτροπής (Ε-3151/97) ((ΕΕ C 134 της 30.4.1998, σελ. 77. )) δεν κάλυψε παρά μόνο εν μέρει τα θέματα που συνδέονται με το κόστος της εκπροσώπησης της Επιτροπής στη Βιέννη.

Για το λόγο αυτό ο υποφαινόμενος βουλευτής ζητεί να του δοθεί απάντηση στα ακόλουθα ερωτήματα:

Κατά πόσα άτομα αυξήθηκε το προσωπικό στο γραφείο της Επιτροπής στη Βιέννη μετά από την προσχώρηση της Αυστρίας;

Πρόκειται να αυξηθεί ακόμη περισσότερο το προσωπικό στο γραφείο εκπροσώπησης της Επιτροπής στη Βιέννη; Εάν ναι με πόσα άτομα;

Κατά πόσα μ2 είναι μεγαλύτερο το γραφείο του διευθυντή της εκπροσώπησης της Επιτροπής στη Βιέννη από το γραφείο του Προέδρου Santer;

Πόσο συχνά πραγματοποιούνται στο γραφείο εκπροσώπησης της Επιτροπής στη Βιέννη συνέδρια ή διασκέψεις όπου συμμετέχουν 100 άτομα;

Τα στοιχεία της Επιτροπής για τη συχνότητα επισκεπτών στο γραφείο εκπροσώπησης της Επιτροπής στη Βιέννη στηρίζονται, όπως αναφέρει η ίδια, σε εκτιμήσεις. Εάν συνεπώς δεν πραγματοποιείται ακριβής καταμέτρηση των επισκεπτών, πώς μπορεί η Επιτροπή να φθάνει σε αυτή την επιβλητική συχνότητα επισκεπτών, δηλαδή άνω των 10.000 μέσα σε 12 μήνες;

Ποιος ήταν ο βαθμός χρησιμοποίησης του υπάρχοντος χώρου αποθήκευσης στο γραφείο εκπροσώπησης της Επιτροπής στη Hoyosgasse;

Ποιος είναι ο βαθμός χρησιμοποίησης του υπάρχοντος χώρου αποθήκευσης στο γραφείο εκπροσώπησης της Επιτροπής στo Kδrntnerringhof;

Απάντηση του κ. Oreja εξ ονόματος της Επιτροπής (11 Μαρτίου 1998)

Το προσωπικό της αντιπροσωπείας της Επιτροπής στη Βιέννη αυξήθηκε κατά 4 άτομα.

Κατ' αρχήν δεν θα υπάρξουν επιπλέον αυξήσεις του προσωπικού αλλά κατά το β' ήμισυ του 1998 κατά την αυστριακή προεδρία της Ευρωπαϊκής Ένωσης θα προσληφθούν δύο επιπλέον άτομα μόνον για το β' ήμισυ του 1998.

Λόγω της ιδιαιτερότητας της αίθουσας στην οποία εργάζεται ο διευθυντής της αντιπροσωπείας δεν είναι δυνατόν να γίνει σύγκριση με τα γραφεία της έδρας. Επίσης, η διαφορετική διαμόρφωση των κτιρίων που καταλαμβάνει η Επιτροπή στις Βρυξέλλες αποκλείει οιαδήποτε σύγκριση μεταξύ τους. Η Κοινότητα έχει 120 περίπου αντιπροσωπείες σε τρίτες χώρες και 23 υπηρεσίες και εξωτερικά γραφεία στα κράτη μέλη που στεγάζονται σε διαφορετικά από αρχιτεκτονική άποψη κτίρια.

Έχουν διεξαχθεί 4 εκδηλώσεις στη Βιέννη με συμμετοχή 100 ατόμων και άνω.

Τη φετεινή χρονιά σε χρονικό διάστημα τριών εβδομάδων που επελέγη τυχαία συνελέγησαν ακριβή στοιχεία όλων των επισκεπτών της αντιπροσωπείας. Ο αριθμός των μεμονωμένων επισκεπτών και των ομάδων ανερχόταν σε 680. Κατ'επαγωγή ο συνολικός ετήσιος αριθμός επισκεπτών της αντιπροσωπείας θα υπερβαίνει τις 10.000.

Όχι μόνον έχει χρησιμοποιηθεί πλήρως ο χώρος αποθήκευσης στη Hoyogasse αλλά χρειάστηκε να προστεθούν ράφια στους διαδρόμους για την αποθήκευση ενημερωτικών φυλλαδίων, έντυπου ενημερωτικού υλικού κλπ.

Στην αντιπροσωπεία του Kδrntnerringhof χρησιμοποιείται το 95% του χώρου αποθήκευσης.
ΓΡΑΠΤΗ ΕΡΩΤΗΣΗ E-0348/98 υποβολή: Amedeo Amadeo (NI) προς την Επιτροπή (17 Φεβρουαρίου 1998)

Θέμα: Πλαίσιο κοινοτικής δράσης στο πεδίο της πολιτικής των υδάτων

Αναφορικά με την «πρόταση οδηγίας του Συμβουλίου για τη θέσπιση πλαισίου κοινοτικής δράσης στο πεδίο της πολιτικής των υδάτων» (COM(97)49 τελ. - 97/0067(SYN)) ((EE C 184 της 17.06.1997, σελ. 20. )) και όσον αφορά το άρθρο 6 ζητείται από την Ευρωπαϊκή Επιτροπή τα υδραυλικά έργα και οι οικονομικές δραστηριότητες που χρησιμοποιούν και αφορούν υδάτινες μάζες, να απαιτούν υποχρεωτικά μελέτες επιπτώσεων στο περιβάλλον.

Κοινή απάντηση της κας Bjerregaard εξ ονόματος της Επιτροπής στις γραπτές ερωτήσεις E-0344/98, E-0345/98, E-0346/98, E-0347/98 και E-0348/98 (18 Μαρτίου 1998)

Το Κοινοβούλιο έχει προγραμματίσει τις συζητήσεις του όσον αφορά την πρόταση της Επιτροπής για οδηγία του Συμβουλίου σχετικά με την καθιέρωση πλαισίου κοινοτικής δράσης στον τομέα της πολιτικής του νερού ((COM(97)47. COM(97)614. COM(98)76. )) για τον Μάρτιο του 1998 και τον Απρίλιο του 1998 στις αντίστοιχες συνεδριάσεις της Επιτροπής Περιβάλλοντος. Η Επιτροπή θα εξετάσει τα θέματα που θίγει το Αξιότιμο Μέλος του Κοινοβουλίου κατά τις συνεδριάσεις αυτές.
ΓΡΑΠΤΗ ΕΡΩΤΗΣΗ E-0346/98 υποβολή: Amedeo Amadeo (NI) προς την Επιτροπή (17 Φεβρουαρίου 1998)

Θέμα: Πλαίσιο κοινοτικής δράσης στο πεδίο της πολιτικής των υδάτων

Αναφορικά με την «πρόταση οδηγίας του Συμβουλίου για τη θέσπιση πλαισίου κοινοτικής δράσης στο πεδίο της πολιτικής των υδάτων» (COM(97)49 τελ. - 97/0067(SYN)) ((EE C 184 της 17.06.1997, σελ. 20. )) και όσον αφορά τα άρθρα 13 και 21 ζητείται να προσφέρει η οδηγία πλαίσιο μία ενιαία ακολουθητέα διαδικασία ως προς τον προσδιορισμό των κανόνων ποιότητα περιβάλλοντος που απαιτούνται στο πλαίσιο της καταπολέμησης της ρύπανσης των υδάτων σε όλα τα επίπεδα (κοινοτικό εθνικό κ.λ.π.).

Κοινή απάντηση της κας Bjerregaard εξ ονόματος της Επιτροπής στις γραπτές ερωτήσεις E-0344/98, E-0345/98, E-0346/98, E-0347/98 και E-0348/98 (18 Μαρτίου 1998)

Το Κοινοβούλιο έχει προγραμματίσει τις συζητήσεις του όσον αφορά την πρόταση της Επιτροπής για οδηγία του Συμβουλίου σχετικά με την καθιέρωση πλαισίου κοινοτικής δράσης στον τομέα της πολιτικής του νερού ((COM(97)47. COM(97)614. COM(98)76. )) για τον Μάρτιο του 1998 και τον Απρίλιο του 1998 στις αντίστοιχες συνεδριάσεις της Επιτροπής Περιβάλλοντος. Η Επιτροπή θα εξετάσει τα θέματα που θίγει το Αξιότιμο Μέλος του Κοινοβουλίου κατά τις συνεδριάσεις αυτές.
ΓΡΑΠΤΗ ΕΡΩΤΗΣΗ E-0684/98 υποβολή: Umberto Bossi (NI) προς το Συμβούλιο (16 Μαρτίου 1998)

Θέμα: Χρυσός της Τράπεζας της Ιταλίας και ιταλικό δημόσιο έλλειμμα

Το ζήτημα της πώλησης χρυσού από την Τράπεζα της Ιταλίας στην Ιταλική Υπηρεσία Συναλλάγματος (Ufficio italiano cambi/UIC) αποτελεί το νιοστό σκάνδαλο στο οποίο η Ιταλία πρωταγωνιστεί με αρνητικό τρόπο, σε μια απέλπιδα προσπάθεια να προσεγγίσει τους στόχους του Μάαστριχτ.

Σε έγγραφο που εγκρίθηκε πρόσφατα στις Βρυξέλλες από την Ευρωπαϊκή Επιτροπή, βάσει του οποίου η υπόθεση θα υποβληθεί προς εξέταση από το Συμβούλιο και η Ευρωπαϊκή Στατιστική Υπηρεσία το εξετάζει για να αξιολογήσει τη φύση της πράξεως αυτής, υπενθυμίζεται ότι το 1974, προκειμένου να καταπολεμήσει τις κερδοσκοπικές επιθέσεις επί της λίρας, η Τράπεζα της Ιταλίας έλαβε δάνειο 2 δισ. δολαρίων από τη Γερμανική Ομοσπονδιακή Τράπεζα. Για την εγγύηση του δανείου αυτού, η UIC αγόρασε από την Τράπεζα της Ιταλίας 543 τόνους χρυσού. Το δάνειο αποπληρώθηκε τον Σεπτέμβριο του 1978, αλλά ο χρυσός παρέμεινε έκτοτε στο ισοζύγιο της UIC. Επαναξιολογήθηκε με το πέρασμα των ετών, αλλά τα σχετικά κεφαλαιακά κέρδη ουδέποτε φορολογήθηκαν διότι, σύμφωνα με τους ιταλικούς φορολογικούς νόμους, τα κέρδη αυτά υποβάλλονται σε φορολόγηση μόνον κατά την πραγματοποίησή τους. Τον Ιούλιο του 1997, η UIC, η οποία εν τω μεταξύ βρισκόταν σε φάση εκκαθάρισης, επαναπώλησε τον χρυσό αυτό στην Τράπεζα της Ιταλίας. Η πράξη αυτή δημιούργησε για την UIC κεφαλαιακό κέρδος ύψους περίπου 7.600 δισ. λιρών και, κατά συνέπεια, την υποχρέωση καταβολής φόρου 4.000 δισ., μέρος του οποίου (3.400) καταβλήθηκε τον Νοέμβριο του 1997. Κατ' αυτόν τον τρόπο το δημόσιο ταμείο βρέθηκε με 3.400 δισ. τα οποία συμψηφίσθηκαν με το δημόσιο έλλειμμα, το οποίο στα τέλη του 1997 ανήλθε στο 2,7% του ΑΕΠ, ποσοστό αρκετά χαμηλότερο του ανωτάτου ορίου του 3% που προβλέπεται από τα κριτήρια του Μάαστριχτ.

Προτίθεται το Συμβούλιο να διευκρινίσει τελικά τη φύση της πράξεως αυτής;

Προτίθεται το Συμβούλιο να διευκρινίσει εάν είναι θεμιτό να ενθαρρύνεται η χρησιμοποίηση τέτοιων φορολογικών εσόδων για να καλυφθεί το δημόσιο έλλειμμα;

Εάν όχι, δεν θεωρεί το Συμβούλιο ότι το εγχείρημα αυτό καταδεικνύει για πολλοστή φορά ότι η Ιταλία δεν άλλαξε καθόλου και ότι προσπαθεί να εισέλθει στην Ευρώπη χρησιμοποιώντας δόλια λογιστικά κόλπα;

Απάντηση (8 Ιουνίου 1998)

Το Συμβούλιο θα εξετάσει προσεχώς, βάσει της έκθεσης σχετικά με τη σύγκλιση την οποία υπέβαλε η Επιτροπή και το Ευρωπαϊκό Νομισματικό Ίδρυμα, τη συμμόρφωση των κρατών μελών προς τα κριτήρια σύγκλισης τα οποία ορίζονται στο άρθρο 109 Ι της Συνθήκης. Η αξιολόγηση αυτή θα λαμβάνει υπόψη όλους τους σχετικούς παράγοντες και θα βασίζεται στα στατιστικά κριτήρια που εφαρμόζονται από την Eurostat.

Στην εν λόγω γενική αξιολόγηση, το Συμβούλιο θα εξετάσει και τη βιωσιμότητα της οικονομικής κατάστασης της ιταλικής Κυβέρνησης ενόψει της θέσπισης του ενιαίου νομίσματος.
ΓΡΑΠΤΗ ΕΡΩΤΗΣΗ E-0156/98 υποβολή: Klaus Lukas (NI) προς την Επιτροπή (2 Φεβρουαρίου 1998)

Θέμα: Ανάκληση του υπευθύνου της αντιπροσωπείας στη Μπρατισλάβα - Συνέχεια

Σε σχέση με την απάντηση στην ερώτηση 3153/97 ((ΕΕ C 117 της 16.4.1998, σελ. 157. )), ζητείται να απαντηθούν τα ακόλουθα ερωτήματα:

Βάσει των σχετικών ανακρίσεων, έχουν διεξαχθεί ήδη έρευνες, εκ μέρους της Κεντρικής Υπηρεσίας για την Καταπολέμηση της Απάτης (UCLAF), εις βάρος του κ. Γεωργίου Ζαββού. Σε ποιά πορίσματα κατέληξαν οι εν λόγω έρευνες;

Πότε θα λάβει το ΕΚ γνώση των πορισμάτων των εν λόγω ερευνών;

Τί εννοεί η Επιτροπή επισημαίνοντας ότι «η μετάθεση του κ. Γεωργίου Ζαββού αποφασίστηκε προς όφελος της υπηρεσίας»;

Ποιά συγκεκριμένα καθήκοντα έχει σήμερα ο κ. Γεώργιος Ζαββός;

Με ποιό τρόπο εξασφαλίζει η Επιτροπή ότι ο κ. Γεώργιος Ζαββός δεν συνεχίζει εκείνες τις δραστηριότητες που οδήγησαν, βάσει των ανακρίσεων, στη μετάθεσή του (για υπηρεσιακούς λόγους);

Απάντηση του κ. Van den Broek εξ ονόματος της Επιτροπής (1η Απριλίου 1998)

Ο πρώην υπεύθυνος της αντιπροσωπείας της επιτροπής στην Μπρατισλάβα διορίστηκε σύμβουλος στη Γενική Διεύθυνση εξωτερικών σχέσεων: Ευρώπη και Νέα Ανεξάρτητα Κράτη, κοινή εξωτερική πολιτική και πολιτική ασφάλειας, εξωτερική υπηρεσία και εργάζεται προς το παρόν σε θέματα που αφορούν τη δημιουργία θεσμών.

Η έρευνα της Υπηρεσίας της Επιτροπής συντονισμού για την καταπολέμηση της απάτης (UCLAF) σχετικά με τη διαχείριση του Phare στη Σλοβακία δεν έχει ακόμα τελειώσει και δεν έχουν συνεπώς αχθεί συμπεράσματα όσον αφορά πρακτικές απάτης ή διαφθοράς εκ μέρους του πρώην υπεύθυνου της αντιπροσωπείας της Επιτροπής στην Μπρατισλάβα.

Η Επιτροπή θα ενημερώνει το Κοινοβούλιο επί του θέματος.
ΓΡΑΠΤΗ ΕΡΩΤΗΣΗ E-0490/98 υποβολή: Klaus Lukas (NI) προς το Συμβούλιο (27 Φεβρουαρίου 1998)

Θέμα: Πωλήσεις αφορολόγητων ειδών (duty-free)

Διαπιστώνω ότι το Συμβούλιο δεν μπόρεσε να απαντήσει παρά μόνο με πολύ επιφανειακό τρόπο στην ερώτηση Ε-2666/97 ((ΕΕ C 102 της 3.4.1998, σελ. 85. )), γι' αυτό και επανυποβάλλω την ερώτηση:

Το Συμβούλιο απεφάσισε ότι το 1999 θα σταματήσουν οι πωλήσεις αφορολόγητων ειδών. Ως αιτία αναφέρθηκε, ότι οι εν λόγω πωλήσεις δεν ήταν συμβατές με την Ενιαία Αγορά.

Στο πλαίσιο αυτό θα επιθυμούσα να υποβάλω στο Συμβούλιο τις ακόλουθες ερωτήσεις:

Ποιους στόχους έχει το Συμβούλιο με την εν λόγω απόφαση;

Μπορεί να επιτευχθούν αυτοί οι στόχοι με λιγότερο δραστικά μέτρα; Εάν ναι, ποια μέτρα μπορούν να θεωρηθούν ως επαρκή; Εάν όχι, για ποιο λόγο;

Με ποιο τρόπο εμποδίζουν οι πωλήσεις αφορολόγητων ειδών την απρόσκοπτη λειτουργία της Ενιαίας Αγοράς;

Ποια στοιχεία διέθετε το Συμβούλιο για να λάβει την εν λόγω απόφαση;

Πόσες θέσεις εργασίας αφορά η εν λόγω απόφαση του Συμβουλίου;

Πώς εκτιμούνται από το Συμβούλιο οι επιπτώσεις της απόφασης αυτής στον τομέα της πολιτικής για την απασχόληση;

Πώς εκτιμούνται σήμερα από το Συμβούλιο οι επιπτώσεις της απόφασης αυτής στον τομέα της πολιτικής για την απασχόληση;

Πώς δικαιολογεί το Συμβούλιο την κατάργηση, με βάση ιδεολογικά και μόνο κριτήρια, χιλιάδων θέσεων εργασίας;

Θα δημιουργήσει το Συμβούλιο άλλες θέσεις εργασίας για τα άτομα που έχασαν τη θέση εργασίας τους λόγω αυτής της ληφθείσας με ιδεολογικά μόνο κριτήρια απόφασης;

Εάν ναι, πότε και πού θα δημιουργηθούν αυτές οι θέσεις εργασίας;

Πώς θα χρηματοδοτηθεί η δημιουργία αυτών των θέσεων απασχόλησης;

Εάν όχι, πως συμβιβάζονται παρόμοιες αποφάσεις με τις πολυάριθμες δηλώσεις των διαφόρων Συμβουλίων ότι θα καταβληθεί κάθε δυνατή προσπάθεια για τη δημιουργία θέσεων απασχόλησης;

Απάντηση (6 Απριλίου 1998)

Το Συμβούλιο δεν έχει τίποτα να προσθέσει στην απάντηση που έδωσε στη γραπτή ερώτηση Ε-2666/97 του Αξιότιμου κ. Βουλευτή.
ΓΡΑΠΤΗ ΕΡΩΤΗΣΗ E-0428/98 υποβολή: Spalato Bellerι (NI) προς την Επιτροπή (24 Φεβρουαρίου 1998)

Θέμα: Αντιπροσωπείες της Επιτροπής

Σε πολλές χώρες του κόσμου και στους διεθνείς οργανισμούς, η Ευρωπαϊκή Ένωση εκπροσωπείται από την Επιτροπή η οποία, με τη σειρά της, αναθέτει σε υψηλά ιστάμενα στελέχη με την ιδιότητα του πρέσβεως να εκπροσωπήσουν την ίδια την Κοινότητα.

Οι σχέσεις μεταξύ της Ευρωπαϊκής Ένωσης και των εν λόγω χωρών έχουν κυρίως πολιτικό, οικονομικό και εμπορικό χαρακτήρα ενώ, σε ορισμένες περιοχές, έχουν και χαρακτήρα συνεργασίας και βοήθειας, στο πλαίσιο πολυετών προγραμμάτων.

Τα καθήκοντα του πρέσβεως, στο συγκεκριμένο πλαίσιο, είναι θεμελιώδη για τις σχέσεις μεταξύ της Ένωσης και των χωρών αυτών.

Είναι σε θέση η Επιτροπή να γνωστοποιήσει τις λεπτομέρειες και τα κριτήρια βάσει των οποίων γίνεται η ανάθεση τέτοιων διπλωματικών εντολών;

Μπορεί η Επιτροπή να μας πει ποιός οργανισμός ή φορέας ασχολείται με την εξακρίβωση και τον έλεγχο των δραστηριοτήτων των αντιπροσωπειών και γενικότερα της άσκησης και της διαχείρισης της διπλωματικής εντολής;

Απάντηση του κ. Van den Broek εξ ονόματος της Επιτροπής (17 Μαρτίου 1998)

Οι προϊστάμενοι της αντιπροσωπείας της Επιτροπής επιλέγονται σύμφωνα με τους κανόνες της Επιτροπής σχετικά με τον διορισμό υπαλλήλων που καλούνται για την πλήρωση θέσεων πλαισίωσης. Ακόμα, η πρόταση για τους μελλοντικούς προϊσταμένους αντιπροσωπείας υποβάλλεται στην «Ομάδα Antici» (Συμβούλιο) για τη λήψη της γνώμης των κρατών μελών. Εφόσον δεν υπάρχουν αντιρρήσεις, υποβάλλεται αίτηση για τη συγκατάθεση της κυβέρνησης της μελλοντικής χώρας διορισμού. Μόνο μετά τη λήψη της συγκατάθεσης και την υποβολή των διαπιστευτηρίων στον αρχηγό του κράτους, ο νέος προϊστάμενος αντιπροσωπείας αναλαμβάνει πλήρως την άσκηση των καθηκόντων του.

Υπάρχουν πολλοί φορείς ελέγχου μεταξύ των οποίων στο πλαίσιο της Επιτροπής η διεύθυνση που είναι επιφορτισμένη με τη διαχείριση των εξωτερικών υπηρεσιών, η οποία φροντίζει για την ορθή καθημερινή λειτουργία των αντιπροσωπειών και των γραφείων, οι γενικές διευθύνσεις που είναι γεωγραφικά αρμόδιες, ο δημοσιονομικός έλεγχος και, τέλος, η υπηρεσία επιθεώρησης των αντιπροσωπειών. Επιπλέον, υπάρχει και ένας εξωτερικός φορέας ελέγχου, το Ελεγκτικό Συνέδριο και, φυσικά, το Κοινοβούλιο εφόσον ελέγχει τη διαχείριση της Επιτροπής σύμφωνα με τις διατάξεις της συνθήκης.
ΓΡΑΠΤΗ ΕΡΩΤΗΣΗ E-0344/98 υποβολή: Amedeo Amadeo (NI) προς την Επιτροπή (17 Φεβρουαρίου 1998)

Θέμα: Πλαίσιο κοινοτικής δράσης στο πεδίο της πολιτικής των υδάτων

Αναφορικά με την «πρόταση οδηγίας του Συμβουλίου για τη θέσπιση πλαισίου κοινοτικής δράσης στο πεδίο της πολιτικής των υδάτων»(COM(97)49 τελ. - 97/0067(SYN)) ((EE C 184 της 17.6.1997, σελ. 20.)), ζητείται από την Επιτροπή να συμπεριλάβει ένα νέο άρθρο σχετικά με τη συμμετοχή των πολιτών και της κοινωνίας στη διαχείριση των υδατίνων πόρων, άρθρο που θα αναφέρεται:

1. στην ανάγκη και την υποχρέωση να δημιουργηθούν συμβουλευτικοί οργανισμοί των αρμοδίων αρχών με καθήκον να εξετάσουν τον προσδιορισμό σχεδίων διαχείρισης του υδροφόρου ορίζοντα καθώς και τον έλεγχο της εφαρμογής τους και να αναπτύξουν συμπληρωματικές δράσεις ενημέρωσης και κοινωνικής ευαισθητοποίησης 7

2. στη θέσπιση υποχρεωτικών δημοσίων μητρώων σε επίπεδο υδροφόρου ορίζοντα, σχετικά με τον έλεγχο της ποιότητας των υδάτων, των χώρων απόθεσης, των αδειών και των λοιπών σημαντικών στοιχείων για την εφαρμογή των κανόνων που προβλέπονται από τα άρθρα της οδηγίας πλαίσιο.

Κοινή απάντηση της κας Bjerregaard εξ ονόματος της Επιτροπής στις γραπτές ερωτήσεις E-0344/98, E-0345/98, E-0346/98, E-0347/98 και E-0348/98 (18 Μαρτίου 1998)

Το Κοινοβούλιο έχει προγραμματίσει τις συζητήσεις του όσον αφορά την πρόταση της Επιτροπής για οδηγία του Συμβουλίου σχετικά με την καθιέρωση πλαισίου κοινοτικής δράσης στον τομέα της πολιτικής του νερού ((COM(97)47. COM(97)614. COM(98)76. )) για τον Μάρτιο του 1998 και τον Απρίλιο του 1998 στις αντίστοιχες συνεδριάσεις της Επιτροπής Περιβάλλοντος. Η Επιτροπή θα εξετάσει τα θέματα που θίγει το Αξιότιμο Μέλος του Κοινοβουλίου κατά τις συνεδριάσεις αυτές.
ΓΡΑΠΤΗ ΕΡΩΤΗΣΗ E-0347/98 υποβολή: Amedeo Amadeo (NI) προς την Επιτροπή (17 Φεβρουαρίου 1998)

Θέμα: Πλαίσιο κοινοτικής δράσης στο πεδίο της πολιτικής των υδάτων

Αναφορικά με την «πρόταση οδηγίας του Συμβουλίου για τη θέσπιση πλαισίου κοινοτικής δράσης στο πεδίο της πολιτικής των υδάτων» (COM(97)49 τελ. - 97/0067(SYN)) ((EE C 184 της 17.06.1997, σελ. 20.)) και με σκοπό τον προσανατολισμό των πιθανών τρόπων εκπλήρωσης των στόχων των διακρατικών υδρολογικών προγραμμάτων στην περίπτωση που περιλαμβάνουν χώρες εκτός Ευρωπαϊκής Ένωσης ζητείται από την Επιτροπή να αναλάβει την πρωτοβουλία να ετοιμάσει ή να ενισχύσει:

1. διεθνείς συναντήσεις στο πλαίσιο των θεσμών που θα ασχολούνται με στόχους και πολιτικές που πρέπει να αναπτυχθούν σε ένα επίπεδο υπεράνω του κοινοτικού 7

2. ενέργειες σχετικά με τα πιο συγκεκριμένα προβλήματα ρύπανσης ενισχύοντας τις εθελοντικές συμφωνίες σε εξωκοινοτικό πλαίσιο με τομείς της παραγωγής, θεσμικούς οργανισμούς, χρήστες κ.λ.π.

Κοινή απάντηση της κας Bjerregaard εξ ονόματος της Επιτροπής στις γραπτές ερωτήσεις E-0344/98, E-0345/98, E-0346/98, E-0347/98 και E-0348/98 (18 Μαρτίου 1998)

Το Κοινοβούλιο έχει προγραμματίσει τις συζητήσεις του όσον αφορά την πρόταση της Επιτροπής για οδηγία του Συμβουλίου σχετικά με την καθιέρωση πλαισίου κοινοτικής δράσης στον τομέα της πολιτικής του νερού ((COM(97)47. COM(97)614. COM(98)76. )) για τον Μάρτιο του 1998 και τον Απρίλιο του 1998 στις αντίστοιχες συνεδριάσεις της Επιτροπής Περιβάλλοντος. Η Επιτροπή θα εξετάσει τα θέματα που θίγει το Αξιότιμο Μέλος του Κοινοβουλίου κατά τις συνεδριάσεις αυτές.
ΓΡΑΠΤΗ ΕΡΩΤΗΣΗ E-0345/98 υποβολή: Amedeo Amadeo (NI) προς την Επιτροπή (17 Φεβρουαρίου 1998)

Θέμα: Πλαίσιο κοινοτικής δράσης στο πεδίο της πολιτικής των υδάτων

Αναφορικά με την «πρόταση οδηγίας του Συμβουλίου για τη θέσπιση πλαισίου κοινοτικής δράσης στο πεδίο της πολιτικής των υδάτων» (COM(97)49 τελ. - 97/0067(SYN)) ((EE C 184 της 17.06.1997, σελ. 20. )) και όσον αφορά το άρθρο 12 ζητείται από την Επιτροπή να προσδιορίσει σαφέστατα τα περιεχόμενα των συστημάτων τιμολόγησης για τις διάφορες χρήσεις του ύδατος που θα πρέπει να καθορίζονται από τα κράτη μέλη, δεδομένου ότι η ισχύουσα διατύπωση της πρότασης δεν προσδιορίζει σημαντικές έννοιες όπως η ανάκτηση των δαπανών, ο προσδιορισμός της τιμής κ.λ.π.

Κοινή απάντηση της κας Bjerregaard εξ ονόματος της Επιτροπής στις γραπτές ερωτήσεις E-0344/98, E-0345/98, E-0346/98, E-0347/98 και E-0348/98 (18 Μαρτίου 1998)

Το Κοινοβούλιο έχει προγραμματίσει τις συζητήσεις του όσον αφορά την πρόταση της Επιτροπής για οδηγία του Συμβουλίου σχετικά με την καθιέρωση πλαισίου κοινοτικής δράσης στον τομέα της πολιτικής του νερού ((COM(97)47. COM(97)614. COM(98)76. )) για τον Μάρτιο του 1998 και τον Απρίλιο του 1998 στις αντίστοιχες συνεδριάσεις της Επιτροπής Περιβάλλοντος. Η Επιτροπή θα εξετάσει τα θέματα που θίγει το Αξιότιμο Μέλος του Κοινοβουλίου κατά τις συνεδριάσεις αυτές.